18. jaanuaril toimus Sindi raekojas konsultatsiooniseminar, kus arutati "Eesti lõimumiskava 2008-2013″ meetmete elluviimist kohalike omavalitsuste tasandil.  Seminaride sarja rahastavad Euroopa Kolmandate Riikide Kodanike Integreerimise Fond (EIF) ja Kultuuriministeerium. Sarnaseid kohtumisi viiakse läbi 22 ümarlauas 31 omavalitsusega. Sindi linna esindasid kohtumisel linnavalitsuse lastekaitse spetsialist Natalja Zadunaiskaja-Kiviselg, volikogu esimees Aleksander Kask, haridus- ja kultuurikomisjoni aseesimees Priit Kask, volikogu eelarve ja arengukomisjoni esimees Toomas Kuuda, samuti kõigi allasutuste esindajad. Seminari korraldust vedasid Geomedia OÜ juhatuse  esimees ja nõustaja Rivo Noorkõiv, Integratsiooni ja Migratsiooni Sihtasutuse Meie Inimesed (MISA) kodanikuhariduse üksuse juht Külli Vollmer ja mitmekultuurilise hariduse üksuse juht Ulvi Müürsepp ning Geomedia projektijuht Helen Lainjärv. Üldse osales ümarlaua arutelul 18 inimest.